I Biofira de Gandia
13 novembre 2019

## I Biofira de Gandia13 novembre 2019Última actualització: 14 juliol 2025

![](../gestion/img/_AO_1763-copia.jpg)  
  

La **regidora delegada de Gestió Responsable del Territori, Alícia Izquierdo,** acompanyada de la **representat de la Coordinadora d’Ampes de Gandia, Patricia Villena**, i **del Campus de Gandia de la UPV, Josep Vicent Llinares**, ha presentat aquest matí la I Biofira de Gandia, que tindrà lloc el pròxim dissabte 16 de novembre, de 10 a 13 h, a la plaça Tirant, i que servirà de presentació en societat del Moviment Veïnal: Canvi Climàtic i Sostenibilitat Gandia-Safor (MVCCS). Aglutina més de 28 associacions, ONG’s, empreses, sector educatiu i ciutadania en general de la comarca de la Safor, preocupats pel canvi climàtic i la sostenibilitat.

_“És una bona ocasió per conèixer també tots els col·lectius que tenim a la comarca i que treballen, dia a dia, cadascú des del seu àmbit, per la defensa del territori i que fan moltíssimes activitats al respecte. El moviment veïnal naix dels punts d’encontre de tots ells, per conscienciar la ciutadania, les administracions i les empreses davant la problemàtica del canvi climàtic”_, ha explicat Izquierdo.

 _“Des de fa un temps ens reunim periòdicament per a organitzar una Biofira i així donar-nos a conèixer, com a moviment veïnal, amb la intenció de sensibilitzar, generar consciència, reivindicar i proposar idees davant el desafiament del canvi climàtic, construir un futur més sostenible, compartir informació i organitzar accions conjuntes en aquest i altres temes que ens competeix a totes i tots”._ Villena ha informat que a la Biofira s’hi poden trobar estands informatius de col·lectius, empreses... I s’hi realitzaran **tallers interactius:** 

*   Aprèn a reciclar. Per una comarca més sostenible. IES Maria Enríquez
*   Borsa de paper compostatge. Coordinadora d'AMPES. IES Ausiàs March
*   Creativitat a través del reciclatge d'envasos. IES Maria Enriquez
*   Energia i efecte d'hivernacle. Campus Gandia de la Universitat Politècnica de València.
*   Jocs recreatius. Coordinadora d'AMPES. CEIP Benipeixcar
*   Ninot Cespin. Coordinadora d'AMPES. IES Ausiàs March
*   Nius de Biodiversitat/ Un Lloc Propi / Animals en extinció. IES Maria Enríquez
*   Coordinadora d'AMPES. IES Ausiàs March
*   Pel nostre planeta. Campus Gandia de la Universitat Politècnica de València.
*   Puzle del clima. Campus Gandia de la Universitat Politècnica de València.
*   Recicla amb els cinc sentits. Projecte de la Generalitat Valenciana
*   Taller de reciclatge i transformació del plàstic. Plàstic Preciós la Safor
*   Teatre/ScapeRoom. Campus Gandia de la Universitat Politècnica de València.
*   Xarxa feminista

**Estands:**

*   Al pati residu zero: Apunta’t al BOC’N ROLL. Coordinadora d'AMPES. CEIP Botànic Cavanilles
*   Art i agricultura, Hort Mandala, Cromatografia. Mandarina Broda
*   Efecte del calfament global en el medi marí. Eucrante
*   Exposició de llibres. Biblioteca de Gandia
*   Exposició de llibres. AMBRA Llibres
*   Exposició de llibres. Gavina Llibres
*   Exposició mobles, complements i joguets de material reciclat provinents de Guinea. Globalmon.
*   Informació de la plataforma pel Serpis.
*   Samorra i Tisana. CDR la Safor

Professors i tècnics del Campus de Gandia de la UPV, com Llinares, realitzaran cinc **micro-xarrades** de tots els camps:

\-       La contaminació marina per plàstics a l'entorn de Gandia. Núria Felis Reig

\-       El Canvi climàtic en la Mar Mediterrània. Miguel Rodilla Alamá

\-       Adaptació al canvi climàtic i plataforma de governança del riu Serpis. Francisco Martínez Capel

\-       Pèrdua de la biodiversitat dels sòls. Josep Vicent Llinares Palacios

**Adherist al MVCCSS**

*   Associació Jubilats i Pensionistes la Safor.
*   Campus de Gandia de la UPV.
*   Coordinadora d’AMPES centres públics de Gandia.
*   Ampes centes educatius concertada Gandia.
*   Delegats estudiants IES Martia Enríquez.
*   Representants Primària i Secundària.
*   IES Maria Enríquez.
*   CDR la Safor.
*   Associació PAH.
*   Associació Amics del Parc Sant Pere.
*   Xarxa Feminista la Safor.
*   Associació Espanyola contra el Càncer Gandia.
*   AFA la Safor.
*   Parkinson Gandia-Safor.

*   Teatre del Raval.
*   CC El Garbí.
*   Associació de Comerciants del Centre Històric de Gandia.
*   Fedaveïns Gandia.
*   Rosa dels Vents.
*   Associació Culural per a la Conservació del Medi Marí.

*   ONGD Globalmon.
*   Friday For Future Gandia.
*   ONGD Viviendas para los Sin Techo.
*   Eco Bio la Safor.
*   Mandarina Borda.
*   Plàstic preciós la Safor.
*   Ciutadania en general i empreses...